**SIA Eiropas Tālmācības centrs** Reģistrācijas Nr. 43603089888 **Eiropas Tālmācības vidusskola** Reģistrācijas Nr. 4515802989

Juridiskā adrese: Baldones iela 27A – 2, Iecava, Bauskas novads, LV-3913 Faktiskā adrese: Lomonosova iela 1 k-4, Rīga, LV-1019

Mob. tālr.: +371 25699906 **·** e-pasts: etv@eiropasskola.lv, [www.eiropasskola.lv](http://www.eiropasskola.lv/)

\_\_\_\_\_ \_ \_

APSTIPRINĀTS

ar SIA Eiropas Tālmācības centrs dalībnieka 2022.gada 31.augusta lēmumu Nr.10

Iecavā, 2022.gada 1. septembrī Nr. 1-02

Eiropas Tālmācības vidusskolas NOLIKUMS

*Izdots saskaņā ar Izglītības likuma 22. panta pirmo un otro daļu, Vispārējās izglītības likuma 8. un 9. pantu*

# Vispārīgie jautājumi

1. Eiropas Tālmācības vidusskola (turpmāk tekstā – ETV) ir juridiskas personas SIA Eiropas Tālmācības centrs (turpmāk – Dibinātājs) dibināta vispārējās izglītības iestāde.
2. ETV darbības tiesiskais pamats ir Izglītības likums, Vispārējās izglītības likums, Profesionālās izglītības likums, citi normatīvie akti, kā arī ETV dibinātāja izdotie tiesību akti un šis nolikums.
3. ETV ir juridiskas personas struktūrvienība, tai ir savs zīmogs, simbolika un konts bankā.
4. ETV juridiskā adrese: Baldones iela 27A – 2, Iecava, Bauskas novads, LV-3913.
5. Dibinātāja juridiskā adrese: Baldones iela 27A – 2, Iecava, Bauskas novads, LV-3913.
6. ETV izglītības programmu īstenošanas vieta: Lomonosova iela 1, k.4, Rīga, LV 1019, Skolas iela 4b, Ozolnieki, Ozolnieku pagasts, Jelgavas novads, LV-3018, Raiņa iela 30, Daugavpils, LV-5401.
7. Izglītības iestādes nosaukums:
	1. Latviešu valodā: Eiropas Tālmācības vidusskola, īsais nosaukums „ETV”;
	2. Angļu valodā: „European Distance Education Secondary School”, īsais nosaukums „EDESS”;
	3. Krievu valodā: „Европейская средняя школа Дистанционного обучения”, īsais nosaukums „ЕСШ ДО”.

# Izglītības iestādes darbības mērķis, pamatvirziens un pamatuzdevumi

1. ETV darbības mērķis ir veidot izglītības vidi, organizēt un īstenot mācību un audzināšanas procesu, lai nodrošinātu izglītojamo audzināšanas vadlīnijās un valsts pamatizglītības un vispārējās vidējās izglītības standartā noteikto mērķu sasniegšanu.
2. ETV darbības pamatvirziens ir izglītojoša darbība un audzinoša darbība – pamatizglītības tālmācības programmas īstenošana, vispārējās vidējās izglītības programmu īstenošana tālmācībā, kā arī profesionālās pilnveides izglītības programmu, pedagogu profesionālās kompetences pilnveides, profesionālās tālākizglītības programmu īstenošana un pieaugušo neformālās un bērnu/ jauniešu interešu izglītības programmu īstenošana.
3. ETV uzdevumi ir:
	1. īstenot izglītības programmas tālmācības formā, veikt mācību un audzināšanas darbu, izvēlēties izglītošanas darba metodes un formas;
	2. nodrošināt izglītojamo ar iespējām apgūt zināšanas un prasmes, kas ir nepieciešamas personiskai izaugsmei un attīstībai, pilsoniskai līdzdalībai, nod arbinātībai, veicinot viņu sociālekonomisko konkurētspēju, sociālajai integrācijai un izglītības turpināšanai;
	3. izkopt izglītojamā prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei, vienlaikus motivējot mūžizglītībai;
	4. veicināt izglītojamā pilnveidošanos par garīgi, emocionāli un fiziski attīstītu personību un izkopt veselīga dzīvesveida paradumus;
	5. sekmēt izglītojamā sociāli aktīvu un atbildīgu attieksmi pret sevi, ģimeni, sabiedrību, vidi un valsti, saglabājot un attīstot savu valodu, etnisko un kultūras savdabību. Vienlaicīgi pilnveidot izpratni par Latvijas Republikas Satversmē un citos tiesību aktos ietvertajiem cilvēktiesību pamatprincipiem un audzināt krietnus, godprātīgus, atbildīgus cilvēkus – Latvijas patriotus;
	6. sadarboties ar nepilngadīga izglītojamā vecākiem vai personu, kas realizē aizgādību (turpmāk – vecāki), lai nodrošinātu izglītības ieguvi;
	7. nodrošināt izglītības programmu īstenošanā un izglītības satura apguvē nepieciešamos īpaši tālmācībai strukturētus mācību līdzekļus un mācību materiālus elektroniskajā mācību vidē;
	8. racionāli un efektīvi izmantot izglītībai atvēlētos finanšu resursus;
	9. aizpildīt un iesniegt oficiālās statistikas veidlapu (atbilstoši normatīvajos aktos par oficiālās statistikas veidlapu paraugiem izglītības jomā noteiktajam), aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību, kā arī nodrošināt pašnovērtējuma ziņojuma aktualizāciju un tā pieejamību iestādes vai dibinātāja tīmekļvietnē;
	10. pildīt citus normatīvajos aktos paredzētos izglītības iestādes uzdevumus.

# ETV īstenojamās izglītības programmas

1. ETV īsteno vispārējās vidējās izglītības programmas tālmācības formā.
2. ETV var īstenot pamatizglītības tālmācības programmu.
3. ETV var patstāvīgi īstenot interešu izglītības, neformālās izglītības programmas, profesionālās kompetences pilnveides programmas, profesionālās pilnveides programmas, kā arī citas izglītības programmas atbilstoši ārējos normatīvajos aktos noteiktajam.
4. ETV izglītību iegūst latviešu valodā. Pieaugušo neformālās un bērnu/ jauniešu interešu izglītības programmās mācības norit arī krievu vai angļu valodā.

# Izglītības procesa organizācija

1. Izglītības procesa organizāciju iestādē nosaka Izglītības likums, Vispārējās izglītības likums, citi ārējie normatīvie akti, šis nolikums, iestādes Darba kārtības noteikumi, Iekšējās kārtības noteikumi un citi iestādes iekšējie normatīvie akti, kā arī citi iestādes vadītāja (turpmāk

– iestādes direktors) izdotie tiesību akti un lēmumi.

1. Izglītojamo uzņemšana, pārcelšana nākamajā klasē un atskaitīšana no iestādes pamatizglītības programmas un vispārējās vidējās izglītības programmām notiek Ministru kabineta noteiktajā kārtībā, kā arī pamatojoties uz ETV iekšējiem normatīviem dokumentiem.
2. Mācību ilgumu, īstenojot pamatizglītības programmu un vispārējās vidējās izglītības programmas, nosaka Vispārējās izglītības likums. Mācību gada sākuma un beigu datumu, kā arī izglītojamo brīvdienas nosaka Ministru kabinets. Mācību darba organizācijas pamatforma ir elektroniskos mācību materiālos integrēti videomateriāli, individuālās neklātienes konsultācijas, klātienes grupu konsultācijas, kas notiek virtuālo mācību nodarbību jeb vebināru formā, klātienes individuālās konsultācijas un ieskaites. Iestādes direktors ir tiesīgs noteikt citas mācību organizācijas formas un to ilgumu, nepārsniedzot Vispārējās izglītības likumā noteikto mācību stundu slodzi nedēļā un mācību stundu skaitu dienā. Mācību stundu slodzes sadalījumu pa dienām atspoguļo mācību priekšmetu vai kursu un stundu plāns ar kopējo mācību stundu skaitu mācību priekšmetā vai kursā.
3. Profesionālās pilnveides izglītības ieguves ilgumu un izglītības saturu nosaka licencētā profesionālās pilnveides izglītības programma, kā arī ETV iekšējie normatīvie dokumenti.
4. Iestāde patstāvīgi izstrādā izglītojamo mācību sasniegumu vērtēšanas kārtību, ievērojot valsts izglītības standartā minētos vērtēšanas pamatprincipus.
5. ETV pedagogi, īstenojot izglītības programmas un mācību priekšmetu standartus, var izmantot Izglītības un zinātnes ministrijas vai autoru kolektīvu izstrādātās un piedāvātās mācību priekšmetu paraugprogrammas, kā arī ir tiesīgi izstrādāt savas mācību priekšmetu programmas, kuras izvērtē ETV metodiskās komisijas un apstiprina ETV direktors.
6. Izglītojamo uzņemšana, pārcelšana nākamajā klasē un atskaitīšana ETV notiek Ministru kabineta noteiktajā kārtībā, kā arī pamatojoties uz ETV iekšējiem normatīviem dokumentiem.
7. ETV nerīko iestājpārbaudījumus. Uzņemšana notiek visa gada laikā. Izglītojamos ETV un attiecīgajā izglītības programmā ieskaita ar ETV direktora rīkojumu.
8. Izglītojamā pārcelšana no vienas izglītības programmas uz citu notiek, pamatojoties uz izglītojamā vai nepilngadīga izglītojamā vecāku vai pārstāvja, kas īsteno vecāku varu, iesniegumu un direktora rīkojumu.
9. Izvēloties izglītības ieguvi tālmācības formā, izglītojamajam ir jābūt psiholoģiski gatavam patstāvīgai mācību vielas apguvei. Jāapzinās savas iepriekšējās zināšanas, spējas, intereses, vēlmes un vajadzības, kuras raksturo aktīva līdzdalība mācību procesā, jāizprot savs mācīšanās stils, sev raksturīgā pieeja mācību uzdevumiem, jāmācās plānot savu mācību mērķu sasniegšana, jāprot pamatot spriedumus un atzinumus.
10. Saskaņā ar iepriekšējo zināšanu un prasmju līmeni katrs izglītojamais izvēlas sev atbilstošu individuālu mācīšanās tempu, kas atbilst viņa dzīves ritmam un iespējām, balstoties uz mācību gada sākumā apstiprinātu mācību plānu un ieskaišu grafiku vai izglītojamā individuālo mācību plānu.
11. Mācību process ETV tiek organizēts īpaši izveidotā elektroniskā mācību vidē „ETV eVide”, kurā ietverta izglītības procesam būtiskā informācija, īpaši strukturēti tālmācības mācību

materiāli ar pašpārbaudes uzdevumiem, elektroniskos mācību materiālos integrēti videomateriāli, atsevišķās izglītības programmās mācību priekšmetu videomateriāli, vebināru videoieraksti, ieskaites, mācību sasniegumu vērtējumi, kā arī ETV iekšējie normatīvie akti un cita informācija. Katram izglītojamam un pedagogam „ETV eVidē” tiek izveidots individuāls profils.

1. Ievērojot tālmācības izglītības programmu specifiku, izglītības saturs izglītojamiem galvenokārt ir jāapgūst patstāvīgi.
2. Tālmācības patstāvīgo mācību procesu papildina:
	1. individuālās tiešsaistes nodarbības un konsultācijas 7., 8., 9. klašu programmās, izmantojot dažādus tiešsaistes rīkus vai vebināru programmatūru pēc ETV noteikta un direktora apstiprināta plāna. Nodarbības un konsultācijas organizē kā diskusiju, grupu darbu, aktīvu domu un pieredzes apmaiņu, ja nepieciešams, veicot pašpārbaudes uzdevumus, testus vai praktiskos darbus, kas palīdz noskaidrot jautājumus saistībā ar mācību satura apguvi un palīdz izglītojamajam sagatavoties pārbaudes darbiem un atbildēt uz viņa interesējošiem jautājumiem;
	2. individuālās tiešsaistes nodarbības 10. -12. klašu programmās, izmantojot dažādus tiešsaistes rīkus vai vebināru programmatūru pēc ETV noteikta un direktora apstiprināta plāna. Nodarbības organizē kā diskusiju, grupu darbu, aktīvu domu un pieredzes apmaiņu, ja nepieciešams, veicot pašpārbaudes uzdevumus, testus vai praktiskos darbus, kas palīdz noskaidrot jautājumus saistībā ar mācību satura apguvi un palīdz izglītojamajam sagatavoties pārbaudes darbiem un atbildēt uz viņa interesējošiem jautājumiem;
	3. individuālās konsultācijas pēc izglītojamā pieprasījuma, vienojoties par norises laiku ar mācību priekšmeta pedagogu;
	4. klātienes grupu konsultācijas pirms valsts pārbaudes darbiem;
	5. individuālās neklātienes konsultācijas ar elektronisko tālsaziņas līdzekļu starpniecību;
	6. iespējas elektroniski uzdot jautājumu mācību priekšmeta pedagogam tieši mācību procesa laikā savā individuālajā profilā „ETV eVide”.
3. ETV nosaka vienotu izglītojamo mācību sasniegumu vērtēšanas kārtību, ievērojot valsts izglītības standartā noteikto. Katra mācību priekšmeta pārbaudījumu apjomu, izpildes laiku un vērtēšanas kritērijus nosaka attiecīgā mācību priekšmeta pedagogs. Ieskaišu grafiku ETV direktors var apstiprināt katra semestra sākumā.
4. Katrā mācību priekšmetā ir noteikts obligāto pārbaudes darbu skaits gadā. Ieskaišu grafiks katrai klasei tiek apstiprināts mācību gada sākumā.
5. Izglītojamie pārbaudes darbus kārto elektroniskajā mācību vidē “ETV eVide”. Pēc ieskaites izpildes un nosūtīšanas izglītojamais 10 dienu laikā saņem iegūto vērtējumu elektroniskā veidā.
6. Katrā mācību priekšmetā pedagogs var noteikt starpieskaites (kontroldarbus, laboratorijas darbus vai projekta darbus), kuri ir saskaņoti ar izglītības iestādi.
7. Ieskaites pēc izglītojamā pieprasījuma var kārtot arī klātienē izglītības iestādē, saskaņojot ar ETV administrāciju.
8. Ieskaites izglītojamais var kārtot individuāli izvēlētos termiņos, atbilstoši apstiprinātam individuālajam mācību un ieskaišu kārtošanas plānam katra mācību semestra sākumā vai izglītojamam iestājoties ETV.
9. Ja kādu apstākļu dēļ ieskaiti nav iespējams izpildīt konkrētajā datumā, atbilstoši noteiktajam mācību un ieskaišu plānam, izglītojamam tiek dota iespēja noteikt citu termiņu, saskaņojot ar izglītības iestādi.
10. Vienas ieskaites ilgums ir 180 minūtes vai vairāk, ja mācību priekšmeta pedagogs uzskata, ka ieskaites pildīšana ir tehniski sarežģīta (specifiskas formulas, funkcijas u. tml.), tad izglītojamam iespējams atsevišķus ieskaišu uzdevumus iesūtīt Microsoft Word, Excel vai citā formātā.
11. Vidējās izglītības programmas daļas apguvi apliecina liecība, ko izglītojamiem izsniedz mācību gada beigās.
12. Valsts pārbaudījumus par pamatizglītības un vispārējās vidējās izglītības ieguvi nosaka valsts pamatizglītības un vispārējās vidējās izglītības standarts.
13. ETV var noteikt eksāmenus un nodrošināt to norisi mācību priekšmetos, kas noteikti attiecīgā izglītības programmā, bet nav norādīti Ministru kabineta noteikumos par valsts pārbaudījumu norisi, un kuru apjoms nav mazāks par 105 stundām.
14. Par vispārējās vidējās izglītības programmas apguvi izglītojamie pēc 12.klases saņem atestātu par vispārējo vidējo izglītību un sekmju izrakstu atbilstoši Vispārējās izglītības likumā noteiktajam. Vērtējumu centralizētajos eksāmenos apliecina vispārējās vidējās izglītības sertifikāts.
15. Par vispārējās pamatizglītības programmas apguvi izglītojamie pēc 9.klases saņem apliecību par pamatizglītību un sekmju izrakstu atbilstoši Vispārējās izglītības likumā noteiktajam.
16. Valsts standartu kvalitatīvai īstenošanai ETV darbojas pedagogu metodiskās komisijas. Metodisko komisiju darbu organizē un vada ETV direktors.
17. Metodiskā padome risina metodiskā darba jautājumus, rekomendē un izvirza pedagogus tālākizglītībai.
18. Metodiskā padome un Metodiskās komisijas strādā saskaņā ar izdotajiem reglamentiem.
19. Savas kompetences ietvaros ETV darbojas arī ETV padome, Pedagoģiskā padome, ETV vadības grupa un Skolēnu pašpārvalde.
20. Profesionālās pilnveides izglītības programmu saskaņota un vienota kārtība un drošība sekmīgai to īstenošanai notiek atbilstoši ETV iekšējiem normatīviem dokumentiem, kas nosaka:
	1. profesionālās pilnveides programmas īstenošanas kārtību;
	2. izglītības procesa organizāciju;
	3. izglītojamo uzņemšanas un atskaitīšanas noteikumus;
	4. izglītojamo tiesības un pienākumus, un uzvedības noteikumus ETV un izglītības iestādes organizētajos pasākumos;
	5. izglītojamā mācību sasniegumu vērtēšanas kārtību;
	6. atbildīgos un kārtību, kādā izglītojamie tiek iepazīstināti ar izglītības iestādes iekšējās kārtības noteikumiem un drošības instrukcijām;
	7. kārtību, kādā tiek veikti grozījumi iekšējās kārtības noteikumos.
21. ETV ir tiesīga piedalīties starptautiskos sadarbības projektos, ko organizē Izglītības un zinātnes ministrija un citas izglītības iestādes, kā arī valsts un pašvaldības vai sabiedriskās organizācijas, un veidot divpusīgus sakarus.
22. ETV ir tiesīga uzaicināt citu valstu pedagogus, speciālistus un izglītojamos, lai paplašinātu savu pieredzi vai pilnveidotu savas mācību programmas.
23. ETV var organizēt izglītojamo un pedagogu pieredzes apmaiņas braucienus uz citu valstu izglītības iestādēm vai sadarbības institūcijām.

# Izglītojamo tiesības un pienākumi

1. Izglītojamā tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktos un ETV iekšējos normatīvajos aktos.
2. Izglītojamais ir atbildīgs par savu rīcību iestādē atbilstoši normatīvajos aktos noteiktajam.

# Pedagogu un citu darbinieku tiesības un pienākumi

1. Iestādi vada iestādes direktors. Iestādes direktora tiesības un pienākumi ir noteikti Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā un citos normatīvajos aktos. Iestādes direktora tiesības un pienākumus precizē darba līgums un amata apraksts.
2. Iestādes pedagogus un citus darbiniekus darbā pieņem un atbrīvo iestādes direktors normatīvajos aktos noteiktā kārtībā. Iestādes direktors ir tiesīgs deleģēt pedagogiem un citiem iestādes darbiniekiem konkrētu uzdevumu veikšanu.
3. Iestādes pedagogu tiesības un pienākumi ir noteikti Izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagoga tiesības un pienākumus precizē darba līgums un amata apraksts.
4. Iestādes citu darbinieku tiesības un pienākumi ir noteikti Darba likumā, Bērnu tiesību aizsardzības likumā un citos normatīvajos aktos. Iestādes citu darbinieku tiesības un pienākumus precizē darba līgums un amata apraksts.
5. Skolas vadību veido: direktors, direktora vietnieki.
6. Skolas personālsastāvu veido: pedagoģiskie darbinieki un citi darbinieki.
7. ETV direktora prombūtnes laikā viņa pienākumus bez īpaša pilnvarojuma pilda direktora vietnieks.

# ETV pašpārvaldes izveidošanas kārtība un kompetence

1. ETV direktors sadarbībā ar dibinātāju nosaka iestādes organizatorisko struktūru, tai skaitā nodrošinot iestādes padomes izveidošanu un darbību.
2. ETV padomes kompetenci nosaka Izglītības likums, un tā darbojas saskaņā ar ETV padomes darbības reglamentu, ko, saskaņojot ar ETV direktoru, izdod padome.
3. Lai risinātu jautājumus, kas saistīti ar izglītojamo interesēm iestādē un līdzdarbotos iestādes darba organizēšanā un mācību procesa pilnveidē, iestādes padome ir tiesīga veidot

izglītojamo pašpārvaldi. Izglītojamo pašpārvaldes darbību atbalsta iestādes direktors un pedagogi.

1. Izglītojamo pašpārvalde ir koleģiāla izglītojamo institūcija. Tās darbību nosaka izglītojamo pašpārvaldes reglamentējošs normatīvais akts, ko, saskaņojot ar direktoru, izdod izglītojamo pašpārvalde.

# ETV pedagoģiskās padomes izveidošanas kārtība un kompetence

1. ETV pedagoģiskās padomes izveidošanas kārtību, darbību un kompetenci nosaka Vispārējās izglītības likums, Pedagoģiskās padomes reglaments un citi normatīvie akti.
2. Pedagoģisko padomi vada ETV direktors. Tās sastāvā ietilpst visi ETV pedagoģiskie darbinieki. Piedalīšanās pedagoģiskās padomes sēdēs ir obligāta.

# ETV iekšējo normatīvo aktu pieņemšanas kārtība un iestāde, kurai privātpersona, iesniedzot attiecīgu iesniegumu, var apstrīdēt ETV izdotu

**administratīvo aktu vai faktisko rīcību**

1. ETV saskaņā ar Izglītības likumā, Vispārējās izglītības likumā un citos normatīvajos aktos, kā arī ETV nolikumā noteikto patstāvīgi izstrādā un izdod ETV iekšējos normatīvos aktus nepieciešamības gadījumā tos saskaņojot ar Dibinātāju, ETV padomi vai citām institūcijām, to reglamentos noteiktajā kārtībā
2. ETV darbībai nepieciešamos iekšējos normatīvos aktus izstrādā ETV direktors, direktora vietnieks. ETV iekšējo normatīvo aktu projekti pirms apstiprināšanas tiek apspriesti un izvērtēti Pedagoģiskajā padomē.
3. Priekšlikumus grozījumiem iekšējos normatīvajos aktos var izstrādāt un iesniegt ETV pedagogi, izglītojamie, ETV pedagoģiskā padome, ETV padome, Dibinātājs. Grozījumus apstiprina ETV direktors.
4. ETV izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu Dibinātājam SIA Eiropas Tālmācības centrs, adrese: Baldones iela 27A – 2, Iecava, Bauskas novads, LV-3913.

# ETV saimnieciskā darbība

1. ETV ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī ETV nolikumā noteikto.
2. Atbilstoši normatīvajos aktos noteiktajam ETV direktors, saskaņojot ar Dibinātāju, ir tiesīgs slēgt ar juridiskām un fiziskām personām līgumus par dažādu iestādei nepieciešamo darbu veikšanu un citiem pakalpojumiem, ja tas netraucē izglītības programmu īstenošanai.
3. ETV var sniegt maksas pakalpojumus, kuru sniegšanas kārtību nosaka Dibinātājs.

# ETV finansēšanas avoti un kārtība

1. ETV finansēšanas avotus un kārtību nosaka Izglītības likums, Vispārējās izglītības likums un citi normatīvie akti.
2. ETV finansē tās Dibinātājs. Valsts un pašvaldība piedalās ETV finansēšanā normatīvajos aktos noteiktā kārtībā.
3. ETV var noteikt mācību maksu. Mācību maksu un citu maksas pakalpojuma apmēru nosaka Dibinātājs.
4. ETV finanšu resursus var veidot:
	1. valsts budžeta mērķdotācija;
	2. mācību maksa;
	3. maksas pakalpojumi un citi pašu ieņēmumi;
	4. juridisko un fizisko personu ziedojumi un dāvinājumi;
	5. ārvalstu finanšu līdzekļi;
	6. no pašvaldības budžeta un citi ieņēmumi.
5. ETV var saņemt papildu finanšu līdzekļus:
	1. ziedojumu un dāvinājumu veidā;
	2. sniedzot maksas pakalpojumus iestādes nolikumā noteiktajos gadījumos;
	3. no citiem ieņēmumiem.
6. Papildu finanšu līdzekļi ieskaitāmi ETV attiecīgajā budžeta kontā un izmantojami:
	1. ETV attīstībai;
	2. mācību līdzekļu iegādei;
	3. aprīkojuma iegādei;
	4. pedagogu un izglītojamo materiālajai stimulēšanai.

# ETV reorganizācijas un likvidācijas kārtība

1. ETV reorganizē vai likvidē Dibinātājs normatīvajos aktos noteiktajā kārtībā, paziņojot par to Ministru kabineta noteiktai institūcijai, kas kārto Izglītības iestāžu reģistru.
2. Iestāde par tās likvidāciju vai reorganizāciju attiecīgās institūcijas, tai skaitā Ministru kabineta noteiktu institūciju, kas kārto Izglītības iestāžu reģistru, un personas informē ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš).

# ETV nolikuma un tā grozījumu pieņemšanas kārtība

1. ETV izstrādā nolikumu, pamatojoties uz Izglītības likumu, Vispārējās izglītības likumu un Profesionālās izglītības likumu. Nolikumu apstiprina ETV Dibinātājs.
2. Grozījumus ETV nolikumā var izdarīt pēc Dibinātāja iniciatīvas, direktora, ETV padomes vai Pedagoģiskās padomes priekšlikuma.
3. Grozījumus ETV nolikumā izstrādā ETV un apstiprina izglītības iestādes Dibinātājs.

# Citi būtiski noteikumi

1. Saskaņā ar normatīvajos aktos noteikto un Dibinātāja noteikto kārtību, ETV veic dokumentu un arhīvu pārvaldību.
2. ETV normatīvajos aktos noteiktā kārtībā sagatavo valsts statistikas pārskatu un pašnovērtējuma ziņojumu.
3. ETV normatīvajos aktos noteiktā kārtībā informē kompetentu institūciju par akreditācijas ekspertu komisijas ziņojumos norādīto ieteikumu ieviešanu.
4. ETV normatīvajos aktos noteiktā kārtībā nodrošina piekļuvi bibliotekārajiem, informācijas un karjeras attīstības atbalsta pakalpojumiem.
5. ETV normatīvajos aktos noteiktā kārtībā nodrošina izglītojamo pirmās palīdzības pieejamību iestādē.
6. ETV sadarbībā ar Dibinātāju nodrošina izglītojamo drošību iestādē un tās organizētajos pasākumos atbilstoši normatīvajos aktos noteiktajām prasībām, tostarp:
	1. attiecībā uz higiēnas noteikumu ievērošanu;
	2. civilās aizsardzības, ugunsdrošības, elektrodrošības un darba aizsardzības noteikumu ievērošanu.
7. Ar šī nolikuma spēkā stāšanos atzīt par spēku zaudējušu Eiropas Tālmācības vidusskolas 2022.gada 8.marta nolikumu Nr. 1-02.

Direktore Marina Jefremova